OpenLLM-France/wikimedia huggingface dataset:
# Foldit

Foldit és un videojoc de trencaclosques en línia centrat en el plegament de proteïnes. Forma part d'un projecte d'investigació experimental i fou desenvolupat pel Center for Game Science de la Universitat de Washington en col·laboració amb el Departament de Bioquímica de la mateixa universitat. L'objectiu del joc és plegar l'estructura d'una sèrie de proteïnes de la millor manera possible, fent servir les eines que apareixen al joc. Les solucions que aconsegueixen més punts són analitzades pels investigadors, que determinen si existeix alguna configuració estructural nativa (o estat natiu) que es pugui aplicar a les proteïnes corresponents a la «vida real». Aleshores, els científics fan servir aquestes solucions per resoldre problemes a la «vida real», com ara lluitar contra malalties i erradicar-les o crear innovacions biològiques. Aquest joc és un dels exemples paradigmàtics de ludificació aplicada a l'àmbit de la recerca científica.

## Assoliments

* L'any 2011, es va convidar als usuaris registrats al joc (en aquell moment eren 240.000) a configurar l'estructura d'un enzim associat al virus del SIDA. Gràcies a les mecàniques de joc aplicades a la investigació científica, els jugadors van resoldre en tres setmanes un problema al qual científics d'arreu s'havien enfrontat durant més de 15 anys.
* L'any 2012, la revista de divulgació científica Scientific American va publicar que els jugadors de Foldit havien aconseguit per primera vegada el redisseny d'una proteïna gràcies al proveïment participatiu.

## Referències

* ↑ «Crystal structure of a monomeric retroviral protease solved by protein folding game players». NATURE STRUCTURAL & MOLECULAR BIOLOGY, 01-09-2011 [Consulta: 3 febrer 2014].
* ↑ «Gamers Decode AIDS Protein That Stumped Researchers For 15 Years In Just 3 Weeks». The Huffington Post [Consulta: 3 febrer 2014].
* ↑ Marshall, Jessica «Online Gamers Achieve First Crowd-Sourced Redesign of Protein». Scientific American, 01-01-2012 [Consulta: 3 febrer 2014].
* ↑ «Increased Diels-Alderase activity through backbone remodeling guided by Foldit players». NATURE BIOTECHNOLOGY [Consulta: 3 febrer 2014].

## Enllaços externs

* Web del projecte Foldit (anglès)
* Wiki oficial de Foldit (anglès)
* Web de Rosetta@home (anglès)
* Web del Laboratori Baker Arxivat 2011-03-10 a Wayback Machine. (anglès)
# Francisco Javier Suárez Lizano

Francisco Javier Suárez Lizano, també conegut com a Javi Suárez (Saragossa, 31 de gener de 1976) és un exfutbolista aragonès, que ocupà la posició de central.

## Carrera esportiva

Es va formar al planter del Reial Saragossa. Va passar pels diferents equips de l'entitat fins a debutar a la Primera Divisió a la campanya 97/98, tot disputant dos partits. A l'any següent, juga amb el CD Numancia, de la Segona Divisió, on marca un gol en sis partits.
A partir d'ací, la carrera del defensa prossegueix en equips de Segona B i Tercera Divisió: Binéfar (99/00), Cultural Leonesa (00/03), CD Logroñés (03/04), Recreación (04/05), UE Sant Andreu (05/06), SD Huesca (06/07) i Granada CF (07/09).

## Enllaços externs

* Fitxa de Javi Suárez
# Francisco João Silota

Francisco João Silota (Zuoya, 10 de juny de 1941) és un religiós moçambiquès, bisbe de Chimoio i president de la Conferència Episcopal de Moçambic.

## Biografia

Va ingressar a la Congregació dels Pares Blancs i fou ordenat sacerdot l'11 d'agost de 1974. El 18 de gener de 1988 fou nomenat pel papa Joan Pau II bisbe auxiliar de Beira i bisbe titular de Musti. Fou consagrat bisbe el 26 de juny del mateix any per l'arquebisbe de Beira Jaime Pedro Gonçalves.
El 19 de novembre de 1990 va ser designat bisbe de Chimoio. També fou President de la Conferència Episcopal de Moçambic de 1993 a 2002. El 2 de gener de 2017 va presentar la renúncia al papa Francesc per raons d'edat.

## Referències

* ↑ Presidents de la Conferència Episcopal a gcatholic
* ↑ «Rinuncia del Vescovo di Chimoio (Mozambico) e nomina del successore», 02-01-2017.
# Francisco José de Lacambra Estany

Francisco José de Lacambra Estany (Barcelona, 1923 – 1983) fou dirigent esportiu català.
Fou un dels socis fundadors i primer president de la Federació Catalana de Salvament i Socorrisme (1962). El 1967 assumí el càrrec de vicepresident de la federació espanyola. Impulsà el salvament i el socorrisme en l'ambit estatal i el 1971 creà el primer campionat escolar d'Espanya. Fou corresponsable de l'èxit de l'equip espanyol en diversos Campionats del Món (1969, 1972, 1974). El 1974 presidí el comitè organitzador del Campionat del Món de Salvament Aquàtic a Barcelona. El mateix any rebé la medalla d'or al mèrit esportiu de la federació espanyola. També promogué els partits internacionals de la selecció catalana. Igualment, formà part de la directiva del RCD Espanyol i el FC Barcelona i fou vicepresident del Reial Club de Polo de Barcelona. Gran aficionat a la numismàtica, tenia una important col·lecció de segells de temàtica esportiva i era president de l'Associació Numismàtica Espanyola.

## Referències

* ↑ Enciclopèdia de l'Esport Català. Barcelona: Enciclopèdia Catalana, 2012. ISBN 978-84-412-2106-.
* ↑ Gallen Utset, Carles. Les Federacions Esportives catalanes i els seus presidents. Barcelona: UFEC, 2013. ISBN Gi.1233-2013.
# Félix-Étienne Ledent

Félix-Étienne Ledent (Lieja, 17 de novembre de 1816 - Lieja, 23 d'agost de 1886) fou un músic, pianista; professor de música belga i director d'interpretació del Reial Conservatori de Lieja.
Félix-Étienne Ledent va néixer a Lieja, en el que aleshores era el Regne Unit dels Països Baixos. Era un estudiant al Reial Conservatori de Lieja amb el professor Jules Jalheau, que el director del Conservatori Reial de Lieja, J. Daussoigne-Méhul, havia fet venir de París per ensenyar piano al conservatori de música.
El 1844, Félix-Étienne Ledent va guanyar el Premi belga de Roma. Posteriorment es va convertir en professor de piano al Conservatori Reial de Lieja al mateix temps que el seu company Jean-Théodore Radoux, professor en harmonia. Té entre els seus alumnes, el músic de Quebec, Gustave Gagnon i el liegès, Hubert de Blanck.
En 1871-1872, Félix-Étienne Ledent va ser nomenat director interí del Conservatori Reial de Lieja, després de la mort de Etienne-Joseph Soubre. Fou el seu amic Jean-Théodore Radoux el que el succeiria. Com a compositor va escriure Adagio et Rondo per a piano i orquestra, altres peces per a piano i cançons.

## Referències

* ↑ http://www.musimem.com/Daussoigne-Mehul.htm
* 1 2 3 Secció de: Nicolas Slonimsky: Félix-Étienne Ledent. A: Diccionari biogràfic de músics de Baker.

## Enllaços externs

* http://www.musimem.com/Daussoigne-Mehul.htm
* Ressource relative à la musique: (anglès), https://musicbrainz.org/artist/3cab3be8-1711-42ae-ab83-fcdf3b4dafb6
# Frontera entre Hondures i Jamaica

La frontera entre Hondures i Jamaica és totalment marítima que separa Hondures de l'illa de Jamaica i es troba al Mar Carib. Connecta el trifini de Jamaica amb Hondures i les Illes Cayman amb el trifini entre Hondures, Colòmbia i Jamaica al nivell del banc de Serranilla. Aquest últim també és a prop de la frontera marítima entre Hondures i Nicaragua.
El tractat encara no està formalitzat encara que ja han tingut lloc reunions bilaterals a l'abril de 2013.

## Referències

* ↑ «Honduras, Jamaica to Define Maritime Border». Arxivat de l'original el 2018-08-01. [Consulta: 13 novembre 2018].
# Gabinet de govern d'Àustria 1997-2000

El govern de Viktor Klima va començar el 28 de gener de 1997, i acabà el 4 de febrer de 2000. Fou un govern de coalició del Partit Socialdemòcrata d'Àustria (SPÖ) i del Partit Popular d'Àustria (ÖVP).
* XX Legislatura (12-03-1996/04-02-2000)
* Canceller: Viktor Klima (SPÖ)
| Ministeri Federal | Titulars |
| Ministeri Federal | 28 de gener de 1997 |
| Vicecanceller i Afers Exteriors | Wolfgang Schüssel (ÖVP) |
| Treball, Salut i Afers Socials | Eleonora Hostasch (SPÖ) |
| Finances | Rudolf Edlinger (SPÖ) |
| Afers de la Dona i Protecció del Consumidor | Barbara Prammer (SPÖ) |
| Interior | Karl Schlögl (SPÖ) |
| Justícia | Nikolaus Michalek (Cap, ind.) |
| Agricultura i Silvicultura | Wilhelm Molterer (ÖVP) |
| Defensa | Werner Fasslabend (ÖVP) |
| Medi Ambient, Joventut i Família | Martin Bartenstein (ÖVP) |
| Educació i Assumptes Culturals | Elisabeth Gehrer (ÖVP) |
| Afers Econòmics | Johann Farnleitner (ÖVP) |
| Ciència i Transport | Caspar Einem (SPÖ) |
| Secretaris d'Estat | Titulars |
| Secretaris d'Estat | 28 de gener de 1997 |
| Cancelleria | Peter Wittmann (SPÖ) |
| Vicecancelleria i Afers Exteriors | Benita Ferrero-Waldner (ÖVP) |
| Finances | Wolfgang Ruttenstorfer (SPÖ) |

## Vegeu també

* Eleccions legislatives austríaques de 1995
# Gabinet de govern d'Àustria 2000-2003

El primer govern de Wolfgang Schüssel va començar el 4 de febrer de 2000, i va acabar el 28 de febrer de 2003. Fou un govern de coalició del Partit Popular d'Àustria (ÖVP) i del Partit Liberal d'Àustria (FPÖ).
* XXI Legislatura (04-02-2000/28-02-2003)
* Canceller: Wolfgang Schüssel (ÖVP)
| Ministeri Federal | Titulars | Titulars | Titulars | Titulars | Titulars | Titulars |
| Ministeri Federal | 4 de febrer de 2000 | 2 de març de 2000 | 24 d'octubre de 2000 | 13 de novembre de 2000 | 18 de febrer de 2002 | 18 de febrer de 2002 |
| Vicecanceller, Treball Públic i Esports | Susanne Riess-Passer (FPÖ) | Susanne Riess-Passer (FPÖ) | Susanne Riess-Passer (FPÖ) | Susanne Riess-Passer (FPÖ) | Susanne Riess-Passer (FPÖ) |
| Afers Exteriors | Benita Ferrero-Waldner (ÖVP) | Benita Ferrero-Waldner (ÖVP) | Benita Ferrero-Waldner (ÖVP) | Benita Ferrero-Waldner (ÖVP) | Benita Ferrero-Waldner (ÖVP) |
| Educació, Ciència i Cultura | Elisabeth Gehrer (ÖVP) | Elisabeth Gehrer (ÖVP) | Elisabeth Gehrer (ÖVP) | Elisabeth Gehrer (ÖVP) | Elisabeth Gehrer (ÖVP) |
| Finances | Karl-Heinz Grasser (FPÖ) | Karl-Heinz Grasser (FPÖ) | Karl-Heinz Grasser (FPÖ) | Karl-Heinz Grasser (FPÖ) | Karl-Heinz Grasser (FPÖ) |
| Interior | Ernst Strasser (ÖVP) | Ernst Strasser (ÖVP) | Ernst Strasser (ÖVP) | Ernst Strasser (ÖVP) | Ernst Strasser (ÖVP) |
| Justícia | Michael Krüger (FPÖ) fins al 02.03.00 | Dieter Böhmdorfer (FPÖ) des del 02.03.00 | Dieter Böhmdorfer (FPÖ) des del 02.03.00 | Dieter Böhmdorfer (FPÖ) des del 02.03.00 | Dieter Böhmdorfer (FPÖ) des del 02.03.00 |
| Agricultura, Silvicultura i Medi Ambient | Wilhelm Molterer (ÖVP) | Wilhelm Molterer (ÖVP) | Wilhelm Molterer (ÖVP) | Wilhelm Molterer (ÖVP) | Wilhelm Molterer (ÖVP) |
| Defensa | Herbert Scheibner (FPÖ) | Herbert Scheibner (FPÖ) | Herbert Scheibner (FPÖ) | Herbert Scheibner (FPÖ) | Herbert Scheibner (FPÖ) |
| Seguretat Social, Generacions i Protecció dels Consumidors | Elisabeth Sickl (FPÖ) fins al 24.10.00 | Elisabeth Sickl (FPÖ) fins al 24.10.00 | Herbert Haupt (FPÖ) des del 24.10.00 | Herbert Haupt (FPÖ) des del 24.10.00 | Herbert Haupt (FPÖ) des del 24.10.00 |
| Transport, Innovació i Tecnologia | Michael Schmid (FPÖ) fins al 13.11.00 | Michael Schmid (FPÖ) fins al 13.11.00 | Michael Schmid (FPÖ) fins al 13.11.00 | Monika Forstinger (FPÖ) des del 13.11.00 fins al 18.02.02 | Mathias Reichhold (FPÖ) des del 18.02.02 fins final legislatura |
| Economia i Treball | Martin Bartenstein (ÖVP) | Martin Bartenstein (ÖVP) | Martin Bartenstein (ÖVP) | Martin Bartenstein (ÖVP) | Martin Bartenstein (ÖVP) |
| Secretaris d'Estat | Titulars |
| Secretaris d'Estat | 4 de febrer de 2000 |
| Cancelleria | Franz Morak (ÖVP) |
| Finances | Alfred Finz (ÖVP) |
| Seguretat Social, Generacions i Protecció dels Consumidors | Reinhart Waneck (FPÖ) |
| Economia i Treball | Mares Rossmann (FPÖ) |
# Fókino

«Fókino» té aquests significats:
* Fókino (Primórie), ciutat del krai de Primórie, a Rússia
* Fókino (Briansk), ciutat de l'óblast de Briansk, a Rússia
# Fókino (Primórie)

* Per a altres significats, vegeu «Fókino».
Fókino - Фокино (rus) - és una ciutat tancada del krai de Primórie, a Rússia.

## Geografia

Es troba a la costa del golf de Pere el Gran, entre Vladivostok i Nakhodka, a 43 km al sud-est de Vladivostok.

## Història

Fókino és una ciutat tancada, atès que hi ha una base de la flota russa del Pacífic. Els estrangers han de tenir un permís especial per poder visitar la vila. Tanmateix, les illes de Putiatin i Askold, que depenen administrativament de la ciutat de Fókino, estan obertes als turistes. Malgrat la manca de connexions regulars amb el continent, hi ha al voltant de dos mil visitants anuals, atrets per la flora i la fauna úniques de les aigües i de les illes. A l'illa de Putiatin hi ha censades unes 2.400 persones.
# Fresnoy-le-Grand

Fresnoy-le-Grand és un municipi francès del departament de l'Aisne, als Alts de França. Forma part de la Communauté de communes du Pays du Vermandois.

## Administració

Des de 2001 és alcalde Raymond Lavallery.

## Demografia

* 1962: 2.995 habitants.
* 1975: 3.729 habitants.
* 1990: 3.581 habitants.
* 1999: 3.272 habitants.
* 2007: 3.019 habitants.
* 2008: 3.045 habitants.

## Llocs i monuments

* Fàbrica tèxtil "La Filandière": última empresa tèxtil de la Picardia on es practicà el tissatge. És classificat monument històric des de 1997. S'hi fan exposicions temporals regularment sobre el tèxtil.
* És una Ciutat florida. El 2007 se li va atribuir una flor.

## Personalitats lligades al municipi

* Francis Lalanne, cantant. Està lligat al municipi per a la seva implicació en la vida esportiva municipal. L'estadi té el seu nom.

## Notes

* ↑ « PDF Recensement de la population de l'Aisne au 1er janvier 2008». [Consulta: 1r gener 2011].

## Enllaços externs

* Web oficial de Fresnoy-le-Grand
* Fresnoy-le-Grand a la web de l'Insee Arxivat 2012-10-24 a Wayback Machine.
# Gazeta de Vich

La Gazeta de Vich va ser una publicació trisetmanal de Vic.
Continuació de les publicacions la Gazeta Vigatana (1904 - 1905) i la Gazeta Montanyesa (1905 - 1914), fou creada pel canonge Jaume Collell i Bancells el 1914 i perdurà fins a l'any 1931.
S'identificà, principalment, per les seves campanyes regionalistes, religioses i en defensa de l'ortografia sense normes, tot i que finalment les acceptà. Un dels seus col·laboradors fou el filòsof i professor universitari català Miquel Vilatimó i Costa.
# Gazeta

«Gazeta o la Gazeta» té aquests significats:
* Gazeta de Barcelona, primera publicació periòdica catalana i de la península Ibèrica, impresa per Jaume Romeu a Barcelona l'any 1642
* Gazeta de Vich, publicació trisetmanal de Vic, continuació de les publicacions la Gazeta Vigatana (1904 - 1905) i la Gazeta Montanyesa (1905
* Gazeta Vigatana, publicació setmanal de Vic, creada el 1904 i dirigida per Lluís Bertran Nadal i Canudas
* Gazeta de Mallorca, publicació editada a Mallorca entre el 4 d'abril i el 8 d'agost de 1903. Oferia informació general sobre Palma i la Part forana
* La Gazeta de Manresa, periòdic que neix el juny de 1976
* Gazeta Montanyesa, publicació bisetmanal de Vic, creada i dirigida el 1904 pel canonge Jaume Collell
* Gazeta o Gaceta de Madrid, publicació periòdica oficial editada a la ciutat espanyola de Madrid des de 1697 fins a 1936
# Fulmen

El Fulmen fou un automòbil dissenyat per l'enginyer Ernesto Rodríguez Iranzo i fabricat a Barcelona el 1921. No se'n coneixen gaire més dades.

## Referències

* ↑ Miguel Vidal, Ricard. Los motores aeroespaciales A Z (en castellà). Barcelona: L'aeroteca, 2012, p. 3.004. ISBN 978-84-612-7903-6.
# Gainesville (Florida)

Gainesville és una població del Comtat d'Alachua (Florida) als Estats Units d'Amèrica. Gainesville va saltar als mitjans de comunicació mundials quan una congregació cristiana d'uns 50 parroquians liderats pel pastor Terry Jones, va convocar una crema d'alcorans per commemorar els atemptats de l'11 de setembre de 2001 sota el lema l'"Islam és del dimoni" (Islam is of the devil). Aquesta convocatòria fou rebuda amb rebuig a Kabul, Afganistan, on hi havia soldats de l'OTAN entre elles tropes estatunidenques dirigides pel general David Petraeus, que respongué que "aquesta acció individual posaria en perill la vida dels soldats nord-americans i l'èxit de la missió militar".

## Demografia

Segons el cens del 2009 tenia 114.375 habitants. Segons el cens del 2000, Gainesville tenia 95.447 habitants, 37.279 habitatges, i 18.341 famílies. La densitat de població era de 764,9 habitants/km².
Dels 37.279 habitatges en un 22,3% hi vivien nens de menys de 18 anys, en un 32,5% hi vivien parelles casades, en un 13,3% dones solteres, i en un 50,8% no eren unitats familiars. En el 32,6% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,9.
Per edats la població es repartia de la següent manera: un 17,8% tenia menys de 18 anys, un 29,4% entre 18 i 24, un 26,7% entre 25 i 44, un 16,4% de 45 a 60 i un 9,8% 65 anys o més.
L'edat mitjana era de 26 anys. Per cada 100 dones de 18 o més anys hi havia 94,2 homes.
La renda mitjana per habitatge era de 28.164 $ i la renda mitjana per família de 44.263 $. Els homes tenien una renda mitjana de 31.090 $ mentre que les dones 25.653 $. La renda per capita de la població era de 16.779 $. Entorn del 15,3% de les famílies i el 26,7% de la població estaven per sota del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «La missió militar a l'Aganistan pot estar en perill». Telenotícies (edició vespre) min. 19':27", 07-09-2010. [Consulta: 8 setembre 2010].
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Gainesville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Gainesville». American Fact Finder. Oficina del Cens dels Estats Units, 12-01-2010.
# Gainesita

La gainesita és un mineral de la classe dels fosfats, que pertany i dona nom al grup de la gainesita. Rep el nom en honor del nord-americà Richard Venable Gaines (Poughkeepsie, Nova York, EUA, 25 de gener de 1917 - Earlysville, Virgínia, EUA, 21 de gener de 1994), geòleg econòmic de Cabot Minerals, mineralogista i col·leccionista de pegmatites, especialment de minerals de beril·li. També era expert en minerals de tel·luri i va nomenar diverses espècies minerals. Va ser autor principal de la vuitena edició de Dana's System of Mineralogy.

## Característiques

La gainesita és un fosfat de fórmula química Na(Na,K)(Be,Li)Zr₂(PO₄)₄·1.5-2H₂O. Va ser aprovada com a espècie vàlida per l'Associació Mineralògica Internacional l'any 1978. Cristal·litza en el sistema tetragonal. La seva duresa a l'escala de Mohs és 4.
Segons la classificació de Nickel-Strunz, la gainesita pertany a «08.C - Fosfats sense anions addicionals, amb H₂O, amb cations de mida petita i mitjana» juntament amb els següents minerals: fransoletita, parafransoletita, ehrleïta, faheyita, mccril·lisita, selwynita, pahasapaïta, hopeïta, arsenohopeïta, warikahnita, fosfofil·lita, parascholzita, scholzita, keyita, pushcharovskita, prosperita, gengenbachita i parahopeïta.
L'exemplar que va servir per a determinar l'espècie, el que es coneix com a material tipus, es troba conservat al Smithsonian.

## Formació i jaciments

Va ser descoberta a la pedrera Nevel, a la localitat de Newry, al comtat d'Oxford (Maine, Estats Units). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Gainesite» (en anglès). Mindat. [Consulta: 30 desembre 2019].
# Félix Salinas

Félix Salinas (11 de maig de 1939) és un futbolista peruà.
Va formar part de l'equip peruà a la Copa del Món de 1970.

## Referències

* ↑ «1970 FIFA World Cup Mexico». Arxivat de l'original el 2011-10-13. [Consulta: 5 maig 2018].
* ↑ Appearances for Peru National Team Arxivat 2 February 2009$^{[Datemismatch]}$ a Wayback Machine. - RSSSF
* ↑ FIFA profile Arxivat 2014-04-11 a Wayback Machine.
# Gao Lijuan

Gao Lijuan (1 de juliol de 1981) és una esportista xinesa que va competir en judo, guanyadora d'una medalla als Jocs Asiàtics de 1998, i dues medalles al Campionat Asiàtic de Judo els anys 2000 i 2003.

## Palmarès internacional

Jocs Asiàtics :
| Any | Lloc | Medalla | Categoria |
| 1998 | Bangkok ( Tailàndia) | 3 | –48 kg |
| Campionat Asiàtic ||||
| Any | Lloc | Medalla | Categoria |
| 2000 | Osaka ( Japó) | 2 | –48 kg |
| 2003 | Jeju ( Corea del Sud) | 3 | –48 kg |

## Referències

* ↑ Gao Lijuan en Judoinside.com (anglès)
# Gao Ling

Gao Ling (en xinès: 高崚; en pinyin: Gāo Líng) (Wuhan, República Popular de la Xina 1979) és una jugadora de bàdminton xinesa, guanyadora de quatre medalles olímpiques.

## Biografia

Va néixer el 14 de març de 1979 a la ciutat de Wuhan, població situada a la província de Hubei.

## Carrera esportiva

Especialsita en la modalitats de dobles, va participar als 21 anys en els Jocs Olímpics d'Estiu de 2000 realitzats a Sydney (Austràlia), on va aconseguir guanyar la medalla d'or en la competició de dobles mixts al costat de Zhang Jun, i la medalla de bronze en els dobles femenins al costat de Qin Yiyuan. En els Jocs Olímpics d'Estiu de 2004 realitzats a Atenes (Grècia) va aconseguir revalidar el seu títol olímpic en la modalitat de dobles mixts al costat novament de Jun i va aconseguir, així mateix, la medalla de plata en els dobles femenins al costat de Huang Sui. En els Jocs Olímpics d'Estiu de 2008 realitzats a Pequín (República Popular de la Xina) va participar en la competició de dobles femenins, si bé va finalitzar novena al costat de Zheng Bo.
# GKS Katowice

El GKS Katowice (Górniczy Klub Sportowy Katowice, en català Club Esportiu dels Miners de Katowice) és un club de futbol polonès de la ciutat de Katowice.
La temporada 2024–25 juga a la I liga després d'ascendir el 2024.

## Palmarès

* Copa polonesa de futbol:
** 1986, 1991, 1993
* Supercopa polonesa de futbol:
** 1991, 1995

## Jugadors destacats

* Grzegorz Fonfara
* Jan Furtok
* Janusz Jojko
* Mirosław Kubisztal
* Marek Koniarek
* Piotr Świerczewski

## Referències

* ↑ «Wracają do ekstraklasy po 19 latach przerwy!» (en polonès). sportowefakty.wp.pl. [Consulta: 26 maig 2024].
* ↑ «Poland - List of Cup Finals». rsssf.com. [Consulta: 3 juliol 2024].

## Enllaços externs

* (polonès) Web oficial
* (polonès) GieKSa Web de seguidors
* (polonès) gieksa.pl
* (polonès) GKS Katowice (90minut.pl)
# GKS Szombierki Bytom

El GKS Szombierki Bytom és un club de futbol polonès de la ciutat de Bytom, al districte de Szombierki.

## Història

Evolució del nom:
* 1945: RKS Kopalnia Szombierki
* 1949: ZKS Górnik Bytom-Szombierki
* 1957: Górniczy KS Szombierki Bytom
* 1997: Polonia/Szombierki Bytom
* 1999: GKS Szomberki Bytom
El club es proclamà campió de Polònia l'any 1980.

## Palmarès

* Lliga polonesa de futbol:
** 1980

## Referències

* ↑ «Poland - List of Champions». RSSSF. [Consulta: 9 abril 2017].

## Enllaços externs

* GKS Szombierki Bytom - Lloc web oficial
# GKS Tychy

El GKS Tychy és un club de futbol polonès de la ciutat de Tychy.

## Història

El club va ser fundat el 20 d'abril de 1971, amb la fusió de Polonia Tychy, Gornik Wesola i Gornik Murcki. Evolució del nom:
* 1971: Górniczy Klub Sportowy Tychy
* 1976: fusió amb Górnik Lędziny
* 1996: Sokół Tychy fusió amb Sokoł Pniewy
* 1997: Górniczy Klub Sportowy Tychy
* 1998: TKS Tychy
* 2000: Górnośląski Klub Sportowy Tychy '71
* 2008: Górniczy Klub Sportowy Tychy
Va jugar a la primera divisió entre 1974 i 1977, destacant una segona posició la temporada 1975-76 per darrere d'Stal Mielec. Com a conseqüència va participar en la Copa de la UEFA la temporada següent, essent eliminat per 1. FC Köln.

## Hoquei sobre gel
### Palmarès

* Campionat de Polònia:
** 2004-05, 2014-15
* Copa de Polònia:
** 2001, 2006, 2007, 2008, 2009, 2014, 2016
* Supercopa de Polònia:
** 2015

### Jugadors destacats

* Henryk Gruth
* Krzysztof Oliwa
* Mariusz Czerkawski
* Michał Garbocz

## Referències

* ↑ «GKS Tychy». 90minut.pl. [Consulta: 9 abril 2017].
* ↑ «Poland Final Tables (1st and 2nd level)». rsssf.com. [Consulta: 9 abril 2017].

## Enllaços externs

* GKS Tychy - Lloc web oficial
* GKS Tychy a 90minut.pl
* PHL Lliga Polonesa d'Hoquei Arxivat 2017-10-22 a Wayback Machine.
* Web oficial hoquei